**ZK/3-36/2023.**

 **Határozat: 166**

 **Rendelet: -**

**Jegyzőkönyv**

**Zalakaros Város Önkormányzata
Képviselő-testülete**

**2023. október 20-án megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. október 20-án** 08,06 órai kezdettel megtartott **nyílt** üléséről.

Jelen vannak:

Czimondor Nándor alpolgármester

Czirákiné Pakulár Judit képviselő

Kötő Attila képviselő

Magyarné Kovács Judit képviselő

Igazoltan távol:
Novák Ferenc polgármester
Stégli János képviselő

Vlasicsné Dörgönye Márta képviselő

Tanácskozási joggal jelen vannak:

Horváth Attila jegyző

Horváthné Juhász Barbara pénzügyi osztályvezető

Bognár Ottó Péter településfejlesztési, hatósági és közbiztonsági referens

Bodor Johanna igazgatási ügyintéző, jegyzőkönyv-vezető

Czimondor Nándor: Köszöntöm a megjelenteket. Megállapítom, hogy az ülés határozatképes, mivel 4 képviselő-testületi tag az ülésen jelen van.

Jegyzőkönyv-hitelesítőknek javaslom Czirákiné Pakulár Judit és Magyarné Kovács Judit képviselőt.

Czimondor Nándor: Kérem, szavazzunk a jegyzőkönyv-hitelesítők személyéről!

*A képviselő-testület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.*

Czimondor Nándor: Tájékoztatom a képviselő-testületet a kiküldött meghívó napirendi pontjáról.

*[Az alpolgármester a meghívó szerinti napirendet felolvasta.]*

Czimondor Nándor: Szavasra teszem fel a napirend elfogadására vonatkozó javaslatot.

*A Képviselő-testület 4 igen szavazattal, ellenszavazat és tartózkodás nélkül a napirendet az alábbiak szerint állapította meg:*

**Az elfogadásra került napirend:**

1. ***„*Karácsonyi díszkivilágítási elemek csatlakozóinak szabályossá tétele, OCSD-k felszerelése” tárgyában megindított eljárásban beérkezett ajánlatok elbírálása**
Előterjesztő: Novák Ferenc polgármester

**A napirend tárgyalása:**

1. ***„*Karácsonyi díszkivilágítási elemek csatlakozóinak szabályossá tétele, OCSD-k felszerelése” tárgyában megindított eljárásban beérkezett ajánlatok elbírálása**

Előterjesztő: Novák Ferenc polgármester

 (Az előterjesztés a jegyzőkönyvhöz mellékelve.)

Czimondor Nándor: A díszkivilágítási elemek csatlakozóinak szabályossá tétele érdekében a kiküldött ajánlati felkérés alapján 2 pályázat került benyújtásra, a legkedvezőbb ajánlatot az MVM Watt Eta Kft. adta. Amennyiben a határozati javaslat szerinti legkevesebbet, 16 db-ot rakjuk fel, szerényebb díszkivilágításunk lesz. Ennyi volt a tavalyi szerényebbre vett módon. Ha a többet kérjük – 78 db-ot –, annak felrakására viszont az egyik cég kér még egy kis időt. A fedezet erre most megvan. Valamikor úgyis ki kell építeni a dobozokat, ezért javaslom, hogy mindenhova tegyünk.

Bognár Ottó Péter: Az OCSD dobozokat a karácsonyi világítás szabályossá tételéhez kell felrakni. Két cég adott be ajánlatot: az MVM Watt Eta Kft. és a Vilkor Kft. A Vilkor jelezte, hogy a 78 db-ot 2023. november 15-ig nem tudják felhelyezni, mert Nagykanizsán is ugyanezt a munkát végzik.

Magyarné Kovács Judit: Először a 16 db felszerelését javaslom, de a többit is rendeljük meg.

A közvilágítás-korszerűsítésére elkülönített keretösszeg 25 millió forintjából 200 db lámpatest kerül kicserélésre. Elküldtük a szerződést a cégnek?

Bognár Ottó Péter: Igen.

Magyarné Kovács Judit: Akkor abból marad 2 millió forintunk. A fürdő vezérigazgatója azt mondta, hogy a fürdő előtt maguk megoldják a karácsonyi díszkivilágítást. A maradék összegnek elégnek kell lennie a felrakásra is.

Másik verzió, hogy a Zalakarosi Turisztikai Egyesület is hajlandó fizetni érte. A maradék forrásból még pár elemet fel lehetne újítani, 1-2 db-ot vásárolni is kellene.

Czimondor Nándor: Stabil technológia kellene, hogy ne kelljen javítgatni. Az érintésvédelem nagyon fontos.

Magyarné Kovács Judit: A száltechnológiával készítettek nagyon sérülékenyek, inkább fixebbek kellenének.

Czimondor Nándor: Jövőre a cégeket is meg lehetne hívni, hogy hol tartunk, mi az ő javaslatuk?

Kötő Attila: A fürdő nem külsős cég, az önkormányzat a tulajdonos, a felelősség is a miénk lesz. Egyetértek alpolgármester úrral, az érintésvédelem kérdésében.

Az a nyitott kérdés, hogy a felhelyezés munkadíjának pénzügyi fedezetét hogyan tudjuk megteremteni.

Horváthné Juhász Barbara: A közvilágítás korszerűsítésre elkülönített keretösszegből, a 25 millió forintból 17 millió forint elfogyott, és amennyiben a valamennyi korábbi helyre felszerelt dobozok költsége 5 millió forint, marad még kb. 2 millió forint. A turisztikai egyesületet nem kellene megkeresni? Ez a 2 millió forint lehetne maradvány is, ha idén nem kellene elköltenünk.

Magyarné Kovács Judit: Tavaly a régi településrészen nem volt díszkivilágítás. 2-3 elemet fel kellene tenni oda is! Egyetértek a pénzügyi osztályvezető asszony javaslatával.

Czirákiné Pakulár Judit: Polgármester úr keresse meg a szállodaigazgatókat!

Kötő Attila: Különben is meg kellene őket keresni.

Czimondor Nándor: Az a véleményem, hogy ezt polgármester úrnak kellene a kezébe venni. A polgármester úr tisztelje meg őket, keresse meg őket; szerintem jól venné ki magát.

Bognár Ottó Péter: Az előterjesztés 2. pontjában is ez szerepel. Az pontosan arra irányul, hogy ne csak az önkormányzat biztosítsa a díszkivilágítás felszerelésének fedezetét.

Magyarné Kovács Judit: Előtte viszont nézzük meg, hogy hova kellene felrakni.

Bognár Ottó Péter: Ne a régi helyekre? Régen is voltak az oszlopokon.

Czimondor Nándor: Tavaly az volt a vélemény, hogy kevés dísz került felrakásra, a templomnál is kellett volna.

Tavaly kicsit elrontottuk a szervezést: Várkonyi úr adott támogatást, a Turisztikai Egyesület átvállalta a szállodáktól, de Várkonyi úr támogatását is hozzátettük. Ebből sértődés lett.

Czirákiné Pakulár Judit: Ő is abból adta, ami volt neki, egyik zsebből került a másikba.

Czimondor Nándor: Kérem, hogy szavazzunk az alábbi határozati javaslatról:

Zalakaros Város Önkormányzat Képviselő-testülete

I.

1. a „Zalakaros Város Önkormányzata részére karácsonyi díszkivilágítási elemek csatlakozóinak szabályossá tétele, OCSD-k felszerelése” ajánlattételi felhívást eredményessé, az MVM Watt Eta Kft. (7630 Pécs, Engel János József u. 6.) és a Vilkor Kft. (8840 Csurgó, József A. u. 2/A.) által benyújtott ajánlatokat érvényesnek nyilvánítja.
2. A pályázat keretében 78 db oszlopcsatlakozó dobozt kíván beszerezni és felszerelni.
3. A pénzügyi fedezetet Zalakaros Város Önkormányzatának 2023. évi költségvetésében a közvilágítás korszerűsítésére elkülönített keretösszeg terhére biztosítja.
4. Felhatalmazza a polgármestert a vállalkozási szerződés aláírására.

II.

1. Felhatalmazza a polgármestert, hogy a karácsonyi díszkivilágítási elemek felszerelése érdekében folytasson egyeztető tárgyalást a Zalakarosi Turisztikai Egyesület elnökével a megvalósítás lehetséges forrásairól, illetve formai megjelenéséről (felszerelendő elemek számáról).
2. Felhatalmazza a polgármestert a karácsonyi díszkivilágítási elemek fel- és leszerelésére vonatkozó ajánlattételi felhívás kiküldésére. A felszerelendő elemek számát a rendelkezésre álló (vállalkozói, magán adományokból, illetve önkormányzati hozzájárulásból befolyó) forrás összege határozza meg.
3. Felhatalmazza a polgármestert, hogy a 6. pontban megjelölt ajánlattételi felhívásra beérkezett ajánlatok közül az összességében legkedvezőbb ajánlatot adóval a vállalkozási szerződést aláírja. A fel- és leszerelés pénzügyi fedezetét a vállalkozói, magán adományokból, illetve önkormányzati hozzájárulásból befolyó keretösszeg biztosítja.

*A képviselő-testület 4 igen szavazattal, ellenszavazat és tartózkodás nélkül az alábbi határozatot fogadta el:*

**Képviselő-testület 166/2023. (X.20.) számú határozata:**

**Zalakaros Város Önkormányzat Képviselő-testülete**

**I.**

* + - 1. **a „Zalakaros Város Önkormányzata részére karácsonyi díszkivilágítási elemek csatlako- zóinak szabályossá tétele, OCSD-k felszerelése” ajánlattételi felhívást eredményessé,** **az MVM Watt Eta Kft. (7630 Pécs, Engel János József u. 6.) és a Vilkor Kft. (8840 Csurgó, József A. u. 2/A.) által benyújtott ajánlatokat érvényesnek nyilvánítja.**
			2. **A pályázat keretében 78 db oszlopcsatlakozó dobozt kíván beszerezni és felszerelni.**
			3. **A pénzügyi fedezetet Zalakaros Város Önkormányzatának 2023. évi költségvetésében a közvilágítás korszerűsítésére elkülönített keretösszeg terhére biztosítja.**
			4. **Felhatalmazza a polgármestert a vállalkozási szerződés aláírására.**

**II.**

* + - 1. **Felhatalmazza a polgármestert, hogy a karácsonyi díszkivilágítási elemek felszerelése érdekében folytasson egyeztető tárgyalást a Zalakarosi Turisztikai Egyesület elnökével a megvalósítás lehetséges forrásairól, illetve formai megjelenéséről (felszerelendő ele- mek számáról).**
			2. **Felhatalmazza a polgármestert a karácsonyi díszkivilágítási elemek fel- és leszerelésére vonatkozó ajánlattételi felhívás kiküldésére. A felszerelendő elemek számát a rendelke- zésre álló (vállalkozói, magán adományokból, illetve önkormányzati hozzájárulásból be- folyó) forrás összege határozza meg.**
			3. **Felhatalmazza a polgármestert, hogy a 6. pontban megjelölt ajánlattételi felhívásra beér kezett ajánlatok közül az összességében legkedvezőbb ajánlatot adóval a vállalkozási szerződést aláírja. A fel- és leszerelés pénzügyi fedezetét a vállalkozói, magán adomá- nyokból, illetve önkormányzati hozzájárulásból befolyó keretösszeg biztosítja.**

Határidő: 4.) 2023. október 20.

 5.) 2023. november 14.

 6.) 2023. október 20.

 7.) 2023. november 14.

Felelős: Novák Ferenc polgármester

**\***

Czimondor Nándor: Mivel a nyílt ülésen tárgyalandó napirend nem volt, megköszönöm a részvételt és az ülést 08,25 órakor bezárom.

Kmft.

 Czimondor Nándor  Horváth Attila

 alpolgármester jegyző

 Czirákiné Pakulár Judit Magyarné Kovács Judit

 jegyzőkönyv hitelesítő jegyzőkönyv hitelesítő